Anton Yelchin

Anton Viktorovich Yelchin (, 11. maaliskuuta 1989 Leningrad, Neuvostoliitto – 19. kesäkuuta 2016 Los Angeles, Kalifornia, Yhdysvallat) oli syntyjään venäjänjuutalainen yhdysvaltalainen elokuva- ja televisionäyttelijä. Hänet tunnetaan muun muassa rooleistaan elokuvissa Pedon sydän, Alpha Dog ja Terminator – Pelastus sekä kolmessa Star Trek-elokuvassa.

 Perhetausta 
Anton Yelchinin vanhemmat ovat venäläiset Irina Korina ja Viktor Jeltšin. Molemmat ovat entisiä taitoluistelijoita ja esiintyivät 15 vuoden ajan Leningradin jääbaletissa. Antonin vanhemmat olisivat kansallisen menestyksensä perusteella olleet oikeutettuja osallistumaan vuoden 1972 talviolympialaisiin Sapporossa, mutta heistä kertovien lehtiartikkeleiden mukaan Neuvostoliiton viranomaiset estivät osallistumisen. Syynä tähän oli parin juutalaisuus. Yelchin oli noin puolivuotias, kun hän muutti vanhempiensa kanssa Yhdysvaltoihin. Hänen isänsä on sittemmin toiminut luisteluvalmentajana.

 Ura 
Yelchin aloitti näyttelemisen yhdeksänvuotiaana. Hän opiskeli Sherman Oaks Centerissä ja sen jälkeen elokuvataidetta Etelä-Kalifornian yliopistossa, kun oli selvinnyt ettei hänestä olisi taitoluistelijaksi vanhempiensa tavoin. Yelchinin varhaisimmat näyttelijäntyöt olivat elokuvissa kuten Pedon sydän ja Tappava seitti sekä televisiosarjoissa Teho-osasto ja Amyn lailla. Young Artist-palkinnon hän sai roolistaan Pedon sydämessä vuonna 2002. Yelchinillä oli teinivuosinaan useita isoja rooleja indie-elokuvissa. Hänen merkittävin työnsä tuossa vaiheessa oli pääosa tositapahtumiin perustuvassa rikosdraamassa Alpha Dog, jossa oli mukana useita Hollywood-tähtiä.

2000-luvun rikossarjoissa Kova laki: Rikollinen mieli ja Criminal Minds Yelchin esitti vierailevissa rooleissa mieleltään järkkyviä teinipoikia. Yelchinin ura jatkoi nousukiitoaan Star Trek-elokuvan Pavel Chekovin roolin myötä. Hän uusi roolinsa myös elokuvan kahdessa jatko-osassa, joista jälkimmäinen Star Trek Beyond tuli ensi-iltaan vasta hänen kuolemansa jälkeen. Star Trekin ohella Yelchin esiintyi edelleen vaihtelevasti menestyneissä indie-elokuvissa.

 Kuolema 
Yelchin kuoli Los Angelesissa kesäkuussa 2016 tapaturmaisesti jäätyään kotipihassaan puristuksiin autonsa ja turvaportin väliin. Hänen Jeep Grand Cherokee -autonsa oli alkanut ryömiä hänen takanaan kohti, vaihde yhä päällä, mikä johtui auton epäselvästä vaihteenvalitsimesta. Autonvalmistajalla oli tuolloin jo meneillään 1,1 miljoonaa autoa koskenut takaisinkutsuprosessi ohjelmiston korjaamiseksi, vian jo aiheutettua kymmeniä tapaturmia. Yelchinin vanhemmat ja autoyhtiö Fiat Chrysler pääsivät kuolemantuottamuskanteessa julkistamattomaan sovitteluratkaisuun.

 Filmografia 
Elokuvat Vuosi Suomenkielinen nimi Alkuperäinen nimi Rooli 2000  A Man Is Mostly Water  A Man Is Mostly Water  Augie 2001  Delivering Milo  Delivering Milo  Milo 15 minuuttia  15 Minutes  poika palavassa rakennuksessa Tappava seitti  Along Came a Spider  Dimitri Starodubov  Pedon sydän  Hearts in Atlantis  Bobby Garfield 2002  Tanssin aika  A Time for Dancing  Jackson 2004  House of D  House of D  Tommy Warshaw 2005  Fierce People  Fierce People  Finn Earl  2006  Alpha Dog  Alpha Dog  Zack Mazursky 2007  Charlie Bartlett  Charlie Bartlett  Charlie Bartlett  2008  New York, I Love You  New York,  I Love You  poika puistossa Middle of Nowhere  Middle of Nowhere  Dorian Spitz  2009  Star Trek  Star Trek  Pavel Chekov  Terminator – Pelastus  Terminator Salvation  Kyle Reese 2010  Memoirs of a Teenage Amnesiac  Memoirs of a Teenage Amnesiac  Ace Zuckerman  2011  Like Crazy  Like Crazy  Jacob Helm You and I  You and I  Edvard Nikitin  Kukkulan tyttö, sataman poika  From Up on Poppy Hill  Shun Kazama (ääni engl. versiossa) Majava  The Beaver  Porter Black Smurffit  The Smurfs  Tohelo (äänirooli) Fright Night  Fright Night  Charley Brewster 2012  Pirates!  Pirates!  albiino merirosvo (ääni engl. versiossa) 2013  Odd Thomas  Odd Thomas  Odd Thomas Star Trek Into Darkness  Star Trek Into Darkness  Pavel Chekov Only Lovers Left Alive  Only Lovers Left Alive  Ian Smurffit 2  The Smurfs 2  Tohelo (äänirooli) 2014  Rudderless  Rudderless  Quentin 5 to 7  5 to 7  Brian Bloom Cymbeline  Cymbeline  Cloten Burying the Ex  Burying the Ex  Max Dying of the Light  Dying of the Light  Milton Schultz  2015  Experimenter  Experimenter  Rensaleer Broken Horses  Broken Horses  Jacob Heckum The Driftless Area  The Driftless Area  Pierre  Green Room  Green Room  Pat 2016  Star Trek Beyond  Star Trek Beyond  Pavel Chekov (postuumi julkaisu) Porto  Porto  Jake Kleeman (postuumi julkaisu) 2017  Thoroughbreds  Thoroughbreds  Tim (postuumi julkaisu) Rememory  Rememory  Todd (postuumi julkaisu) We Don’t Belong Here  We Don’t Belong Here  Maxwell Green (postuumi julkaisu)Televisioelokuvat Vuosi Suomenkielinen nimi Alkuperäinen nimi Rooli 2004  Jack  Jack  Jack

Televisiosarjat Vuosi Suomenkielinen nimi Alkuperäinen nimi Rooli Jakso(t) 2000  Teho-osasto  ER  Robbie Edelstein  ”Be Still My Heart” Disneyn ihmeellinen maailma  The Wonderful World of Disney  tappelija koulussa  ”Geppetto” 2002  Amyn lailla  Judging Amy  Davis Bishop  ”The Justice League of America” Taken  Taken || Jacob Clarke lapsena || ”Jacob and Jesse””High Hopes”
|-
| Oikeus ja kohtuus || The Practice || Justin Langer || ”Small Sacrifices””The Good Fight”
|-
| 2003 || Ilman johtolankaa || Without a Trace || Johnny Atkins || ”Koulubussi” (”The Bus”)
|-
|rowspan=2|2004 || Jäitä hattuun || Curb Your Enthusiasm || Stewart || ”The Blind Date”
|-
| NYPD Blue || NYPD Blue || Evan Grabber || ”Take My Wife, Please”
|-
| 2004–2006 || Huff – terapian tarpeessa || Huff || Byrd Huffstodt || 25 jaksoa
|-
|rowspan=2|2006 || Kova laki: Rikollinen mieli || Law & Order: Criminal Intent || Keith Tyler || ”Tru Love”
|-
| Criminal Minds – FBI-tutkijat || Criminal Minds || Nathan Harris || ”Sex, Birth, Death”
|-
| 2011 || The Life & Times of Tim || The Life & Times of Tim || Trent (ääni) || ”The Caddy’s Shack / The Sausage Salesman”
|-
| 2015 || SuperMansion || SuperMansion || Dudley (ääni) || ”Unfortunate Son””War on Christmas”
|-
| 2016–2017 || Peikkojahti: Tarinoita Arkadiasta || Trollhunters: Tales of Arcadia''  Jim Lake Jr. (ääni)  41 jaksoa; postuumi julkaisu

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Liikenneonnettomuudessa kuolleet
Luokka:Vuonna 1989 syntyneet
Luokka:Vuonna 2016 kuolleet
Luokka:Yhdysvaltalaiset lapsinäyttelijät